cyanic-selkie/wikianc huggingface dataset:
স্যাস (সফটওয়্যার)
সফটওয়্যার পণ্যসমূহ
২০১১ সাল অনুযায়ী স্যাস এর সবচেয়ে বড় প্রোডাক্ট হচ্ছে কাস্টমার ইন্টলিজেন্স লাইনের জন্য। ওয়েব, সামাজিক মাধ্যম এবং মার্কেটিং অ্যানালাইটিক্সের অনেকগুলো স্যাস মডিউল ক্রেতা ও প্রত্যাশার রূপরেখা দেখানো, তাদে্র আচার-ব্যবহারের ভবিষ্যদ্বাণী করার জন্য এবং যোগাযোগ নিখুঁত এবং ব্যবস্থাপনার জন্য ব্যবহার করা যেতে পারে । স্যাস আরো যোগান দেয় স্যাস ফ্রড ফ্রেইমওয়ার্কের। এই ফ্রেইমওয়ার্কের প্রধান কাজ হচ্ছে বিভিন্ন অ্যাপ্লিকেশন, নেটওয়ার্ক এবং অংশীদারদের লেনদেনের উপর দৃষ্টি রাখা এবং বিশ্লেষণের মাধ্যমে বৈসাদৃশ্যগুলো খুঁজে বের করা যেগুলো প্রতারণার ইঙ্গিত   । স্যাস এন্টারপ্রাইজ GRC(গভারনেন্স, রিস্ক এবং কমপ্লায়েন্স) রিস্ক মডেলিং, সিনারিও অ্যানালাইসিস এবং অন্যান্য কাজের  যোগান দেয় যা ঝুঁকি, কমপ্লায়েন্স এবং কর্পোরেট পলিসি দেখা এবং ব্যবস্থাপনার কাজে ব্যবহৃত হয়। আরও আছে স্যাস এন্টারপ্রাইজ রিস্ক ম্যানেজমেন্ট প্রোডাক্ট সেট যার নকশা করা হয়েছে ব্যাংক এবং অর্থনৈতিক সেবা প্রতিষ্ঠানের জন্য ।
আইটি সিস্টেম চালনা পর্যবেক্ষণ ও ব্যবস্থাপনার জন্য স্যাসের প্রোডাক্টগুলোকে একত্রে স্যাস আইটি ম্যানেজমেন্ট সল্যুশন বলে । স্যাস বিভিন্ন আইটি অ্যাসেট থেকে কর্মদক্ষতা এবং ব্যবহারমাত্রার উপাত্ত সংগ্রহ করে পরে তা থেকে প্রতিবেদন এবং বিশ্লেষণ তৈরী করে থাকে । স্যাসের পারফরম্যান্স ম্যানেজমেন্ট প্রোডাক্টগুলো কর্মচারী, বিভাগ এবং প্রতিষ্ঠান পর্যায়ে কি পারফরম্যান্স ইনডিকেটর( কে.পি.আই) গুলোকে একত্র করে এবং একটা গ্রাফিকাল প্রদর্শনী সরবরাহ করে । স্যাসের সাপ্লাই চেইন ম্যানেজমেন্টের প্রোডাক্ট স্যুটগুলো সাপ্লাই চেইনের প্রয়োজনীয়তায় যেমনঃ দ্রব্যের চাহিদা আগে থেকেই জানাতে, বিতরণ ও ইনভেনটরি ব্যবস্থাপনায় এবং সঠিক মূল্য নির্ধারণে কাজ করে থাকে। এছাড়া পরিবেশগত, সামাজিক এবং অর্থনৈতিক প্রভাবগুলো আগে থেকেই জানতে আর অপারেশনগুলোর মধ্যে কারণিক সম্পর্কগুলো এবং পরিবেশে ও ইকোসিস্টেমের উপর প্রভাবগুলো আগে থেকেই খুঁজে বের করতে আরও রয়েছে “স্যাস ফর সাসটেনেবিলিটি ম্যানেজমেন্ট”  ।
নির্দিষ্ট ইন্ড্রাস্ট্রির জন্য স্যাসের নির্দিষ্ট প্রোডাক্ট সেট রয়েছে যেমনঃ সরকার, খুচরা বিক্রেতা, টেলিযোগাযোগ ও অ্যারোস্পেস আর মার্কেটিং অপ্টিমাইজেশন এবং উচ্চ কর্মদক্ষতা কম্প্যুটিঙ্গের জন্যও ।
অন্যান্য পণ্যের সাথে তুলনা
২০০৫ সালে জার্নাল অফ ম্যারিজ অ্যান্ড ফ্যামিলি এর আর্টিকেলে এবং এর প্রতিযোগী Stata আর SPSS এর সাথে তুলনায় অ্যালান সি. একোক লিখেছেন, স্যাস প্রোগ্রামগুলো যোগান দেয় “অনন্যসাধারণ সীমার উপাত্ত বিশ্লেষণ এবং উপাত্ত ব্যবস্থাপনার কাজ”, কিন্তু এগুলো ব্যবহার করা এবং শেখা কঠিন । এদিকে, এসপিএসএস এবং স্ট্যাটা উভয়েই শেখা সহজ (ভালো ডকুমেন্টেশন সহ) কিন্তু কম বিশ্লেষণক্ষমতা সম্পন্ন, যদিওবা এগুলো বাড়ানো যায় মূল্য পরিশোধ করে (এসপিএসএস এ) বা বিনামূল্যের এড-অনস এর সাহায্য। একোক সার টেনেছেন এভাবে যে, স্যাস ক্ষমতাশালী ব্যবহারকারীদের জন্য সেরা, যেখানে মাঝেমধ্যে ব্যবহারকারীদের জন্য এসপিএসএস এবং স্ট্যাটা বেশি সুবিধা নিয়ে আসবে । লস অ্যাঞ্জেলেসের ইউনিভার্সিটি অফ ক্যালিফোর্নিয়ার তুলনায় ও একই ধরনের ফলাফল দেখায় ।
রিভ্ল্যুশন অ্যানালাইটিক্স এবং আলপাইন ডাটা ল্যাব এর মত প্রতিযোগিরা তাদের প্রোডাক্টকে স্যাসের তুলনায় উল্লেখযোগ্য পরিমানে সস্তা হিসেবে প্রচার করে। ২০১১ সালে একটি তুলনায়, ইনফরমেশনউইক এর ডাগ হেনসেন পান যে, তিনটার জন্যই শুরু করার খরচ সমান, যদিও তিনি মানেন যে শুরুর খরচ তুলনা করার কোন প্রয়োজনীয় ভিত্তি নয় । স্যাসের বিজনেস মডেল এর শুরুর খরচ এটার প্রোগ্রামের মানে নয়, বদলে তারা বাৎসরিক মুনাফার উপর বেশি গুরত্ব দেয় ।
গ্রহণযোগ্যতা
আইডিসি-এর মতে, ২০১৩ সালে “অ্যাডভান্সড অ্যানালাইটিক্সের” ৩৫.৪ শতাংশ মার্কেট শেয়ার নিয়ে সবচেয়ে বেশি মার্কেট শেয়ার ছিল স্যাস এর । এটা ৬.৯% শেয়ার নিয়ে বিজনেস ইন্টিলিজেন্স (বিআই) সফটওয়্যারগুলোর মধ্যে পঞ্চম বড় শেয়ারধারী এবং সবচেয়ে বড় স্বাধীন বিক্রেতা প্রতিষ্ঠান। এটি বিআই বাজারের পুঞ্জীভূত বড় কর্পোরেশনের যেমনঃ স্যাপ বিজনেস অবজেক্টস, আইবিএম কঙ্গোস, এসপিএসএস মডেলার, ওরাকল হাইপারিয়ন এবং মাইক্রোসফ্ট বিআই এর সাথে প্রতিযোগিতা করে । স্যাস নাম পেয়েছে ডাটা ইন্টিগ্রেশনের জন্য গার্টনার লিডারের কোয়াড্রেন্টে এবং বিজনেস ইন্টিলিজেন্স এবং অ্যানালাইটিক্যাল প্লাটফর্মের জন্য । ২০১১ সালে প্রকাশিত বিএমসি হেল্থ সার্ভিস রিসার্চ-এর তিনটি জার্নাল থেকে পাওয়া ১১৩৯ টি নমুনা আর্টিকেলের ভিত্তিতে একটি গবেষণায় পাওয়া গেছে, ৪২.৬ শতাংশ স্বাস্থ্য সেবা গবেষণায় উপাত্ত বিশ্লেষণের জন্য স্যাস ব্যবহৃত হয়।
বাংলাদেশ বিমান বাহিনী
বাংলাদেশ বিমান বাহিনী বাংলাদেশ সশস্ত্র বাহিনীর আকাশ যুদ্ধ শাখা। বিমান বাহিনীর প্রাথমিক দায়িত্ব হচ্ছে বাংলাদেশের আকাশ সীমার সার্বভৌমত্ব রক্ষা করা। পাশাপাশি, বাংলাদেশ সেনাবাহিনী ও বাংলাদেশ নৌবাহিনীকে বিমান সহায়তা প্রদান করাও বিমান বাহিনীর অন্যতম দায়িত্ব। এছাড়াও বিমান বাহিনী দেশে ও বিদেশে বিভিন্ন দুর্যোগে মানবিক সহায়তা প্রদান করে থাকে এবং বিশ্বব্যাপী শান্তিরক্ষা কার্যক্রমের সাথেও যুক্ত রয়েছে।
১৯৭১: স্বাধীনতা যুদ্ধ এবং বাংলাদেশ বিমান বাহিনীর জন্ম
১৯৭১ সালের জুলাইয়ে সেক্টর অধিনায়কদের সম্মেলনের সময় বিমান বাহিনী গঠন নিয়ে কোন সিদ্ধান্ত হয় নি। কারণ সেই সময় তা সম্ভবপর এবং যুক্তি সংগত ছিলনা। ফলে আনুষ্ঠানিক কোন সিদ্ধান্তে পৌছায়নি প্ৰবাসী সরকার। কিন্ত যুদ্ধের শুরু থেকেই বেশ কিছু বিমান বাহিনীর কৰ্মকৰ্তা ও সদস্য সক্ৰিয় ভাবে সম্পৃক্ত ছিলেন। তাঁদের মধ্যে উইং কমান্ডার খাদেমুল বাশার ও স্কোয়াড্ৰন লিডার এম হামিদুল্লাহ্ খান ছিলেন যথাক্রমে ৬ ও ১১ নম্বর সেক্টরের অধিনায়ক। এছাড়াও জেড ফোৰ্সে আশরাফ, রউফ, লিয়াকত প্ৰমুখও যুদ্ধ ময়দানে বিভিন্ন গুরুত্বপূৰ্ণ পদে দায়িত্বরত ছিলেন। অবশেষে ১৯৭১ সালের ২৮ সেপ্টেম্বর ভারতের ডিমাপুরে গঠিত হয় বাংলাদেশ বিমান বাহিনী। শুরুতে বাংলাদেশ বিমান বাহিনীর জনবল ছিলেন পাকিস্তান বিমান বাহিনীর পক্ষত্যাগী বাঙালি কর্মকর্তা ও বিমানসেনারা। সে সময় ভারতে আশ্ৰয় নিয়ে যুদ্ধ সমাপ্ত পৰ্যন্ত থেকে যাওয়া বেশ কিছু বিমান কৰ্মকৰ্তা ছিলেন; যেমন বদরুল আলম, এ কে খন্দকার, সুলতান মাহমুদ, পিআইএ পাইলট ক্যাপ্টেন সাহাবুদ্দিন আহমেদ, সাবেক পিআইএ পাইলট ক্যাপ্টেন সাত্তার, সাবেক পিআইএ পাইলট ক্যাপ্টেন সরফুদ্দিন এবং সাবেক কৃষিবিভাগের পাইলট ক্যাপ্টেন আকরাম আহমেদ প্রমুখ। তাঁদের মধ্যে বিশেষ করে ২/৩ জনের দাবি অনুযায়ী "বাংলাদেশ বিমান বাহিনী" নাম করণ করা হয় এবং তাঁদের প্ৰশিক্ষণ দেয়া হয়। মূলত তাঁরাই ভারত থেকে তাঁরাই বাংলাদেশে উড়ে এসে বিভিন্ন দুঃসাহসিক অভিযান চালান। এই অপারেশন তাঁরাই কিলো ফ্লাইট নাম দেন। ভারত উপহার হিসেবে কিলো ফ্লাইটের সাফল্যর জন্য ছোট তিনটি পুরাতন বিমান দেয় - একটি ডাকোটা ডিসি-৩ পরিবহন বিমান, একটি ডি.এইচ.সি-৩ টুইন অটার পর্যবেক্ষণ বিমান ও একটি ঔষধ নিক্ষেপের কাজে ব্যবহৃত অ্যালুয়েট থ্রি হেলিকপ্টার। ডিমাপুরের একটি পরিত্যক্ত রানওয়েতে বাংলাদেশ বিমান বাহিনীর কার্যক্রম শুরু হয়। বাংলাদেশ বিমান বাহিনীর টেকনিশিয়ানরা উপহার পাওয়া বিমানগুলো রূপান্তর ও আক্রমণ উপযোগী করে তোলার কাজ শুরু করেন। ডাকোটা বিমানটিকে ৫০০ পাউন্ড বোমা বহনের উপযোগী করে তোলা হয়। টুইন অটারটির প্রতি পাখার নিচে ৭টি করে রকেট যুক্ত করা হয়। পাশাপাশি এটি ১০টি ২৫ পাউন্ড ওজনের বোমাও বহন করতে পারত যা একটি দরজা দিয়ে হাত দিয়ে নিক্ষেপ করতে হত। আর অ্যালুয়েট হেলিকপ্টারের সামনে একটি .৩০৩ ব্রাউনিং মেশিন গান এবং দুই পাইলন থেকে ১৪টি রকেট নিক্ষেপের ব্যবস্থা করা হয়। এই ছোট বাহিনীকে কিলো ফ্লাইট নামকরণ করা হয়। স্কোয়াড্রন লিডার সুলতান মাহমুদকে কিলো ফ্লাইটের অধিনায়ক নির্বাচিত করা হয়।
১৯৭১ সালের ৩ ডিসেম্বর বাংলাদেশ বিমান বাহিনী অপারেশনাল কার্যক্রম শুরু করে। ওইদিন ক্যাপ্টেন আকরাম কর্তৃক পরিচালিত আক্রমণে চট্টগ্রামের ইস্টার্ন রিফাইনারির তেল ডিপো ধ্বংস হয়ে যায়। ১৯৭১ সালের ৬ ডিসেম্বর বিমান বাহিনী মৌলভীবাজারে অবস্থিত পাকিস্তানি বাহিনীর ব্যারাকে হামলা চালায়। মুক্তিযুদ্ধের শেষ পর্যন্ত বাংলাদেশ বিমান বাহিনী পাকিস্তানিদের ঘাঁটিতে অনেকগুলো আক্রমণ পরিচালনা করে।
১৯৭২ সালের ৭ এপ্রিল থেকে সরকারি ঘোষণায় আনুষ্ঠানিকভাবে বাংলাদেশ বিমান বাহিনীর কার্যক্রম শুরু হয়।
১৯৭১ পরবর্তী: বাংলাদেশ বিমান বাহিনীর বিকাশ
স্বাধীনতা যুদ্ধের সময় পাকিস্তান বিমান বাহিনীতে কর্মরত অনেক বাংলাদেশী কর্মকর্তা ও বিমান সেনা বাংলাদেশ বিমান বাহিনীতে যোগ দেন। যার ফলে বাংলাদেশ বিমান বাহিনী সূচনালগ্নেই এক দল প্রশিক্ষিত জনবল পেয়ে যায়। পরবর্তীতে ১৯৭৩~৭৪ সালে পাকিস্তান ফেরত জনবল বিমান বাহিনীতে যুক্ত হয়।
স্বাধীনতা যুদ্ধ চলাকালে ভারতীয় বিমান বাহিনীর বোমাবর্ষণের ফলে পাকিস্তান বিমান বাহিনীর বহু বিমান মিয়ানমার হয়ে পশ্চিম পাকিস্তানে চলে যায়। ভূমিতে আটকা পরা বিমান ভারত নিয়ে যায়। আত্মসমর্পণের পরে পাকিস্তানি বাহিনীর এসব বিমানের বেশিরভাগই ধ্বংস বা ক্ষতিগ্রস্ত বিমান রয়ে যায়। পরবর্তীতে বাংলাদেশ বিমান বাহিনীর প্রযুক্তিবিদরা কিছু বিমানকে মেরামত করে উড্ডয়ন সক্ষম করে তোলে। স্বাধীনতার পর বিমান বাহিনী তৎকালীন সোভিয়েত ইউনিয়ন থেকে বড় ধরনের অনুদান পায় যার মধ্যে সবচেয়ে উল্লেখযোগ্য ছিল ১০টি মিগ-২১এমএফ এবং ২টি মিগ-২১ইউএম যুদ্ধ বিমান।
১৯৭৭ সালে জাপান এয়ারলাইন্স ভারত থেকে ঢাকায় হাইজ্যাক হওয়ার ঘটনাৱ প্রেক্ষিতে বাংলাদেশ বিমান বাহিনীতে বিদ্রোহ দেখা দেয়। যেটা দমনে অনেক কর্মকর্তা ও বিমানসেনা নিহত হয়। বিদ্রোহ পরবর্তী বিচারে আরও বহু সংখ্যক কর্মকর্তা ও বিমানসেনার মৃত্যুদণ্ড হয় যার ফলে বিমান বাহিনীর জনবল ভয়াবহ হ্রাস পায়। বিদ্রোহ পরবর্তী বিমান বাহিনীতে জনবল সংকটে দৈনন্দিন কাজকর্ম চালানো কঠিন হয়ে পড়ে যা একটি সদ্যসৃষ্ট বিমান বাহিনীর বিকাশে বড় ধরনের বাধার সৃষ্টি করে।
২০০৩ সালে বাংলাদেশ বিমান বাহিনী একাডেমিকে জাতীয় পতাকা প্রদান করা হয়। ২০১৭ সালে বাংলাদেশ বিমান বাহিনীকে স্বাধীনতা পদক প্রদান করা হয়।
ফোর্সেস গোল ২০৩০
বাংলাদেশ বিমান বাহিনী বর্তমানে ফোর্সেস গোল ২০৩০ নামক একটি উচ্চাভিলাষী আধুনিকায়ন পরিকল্পনা বাস্তবায়ন করছে। পরিকল্পনা অনুযায়ী বাংলাদেশ বিমান বাহিনী আকাশ প্রতিরক্ষার ক্ষেত্রে একটি শক্তিশালী বাহিনী হিসেবে গড়ে উঠছে। এই পরিকল্পনার অধীনে বিমান সক্ষমতা এবং ভূমি-ভিত্তিক আকাশ প্রতিরক্ষা ব্যবস্থা দুইটিই শক্তিশালিতা করা হচ্ছে। ২০১১ সালে কক্সবাজারে নতুন বিমান ঘাঁটি স্থাপন করা হয়েছে। ২০১৩ সালে ঢাকায় স্থাপিত হয়েছে বঙ্গবন্ধু বিমানঘাঁটি। ঘাঁটি প্রতিরক্ষা ও পাইলট উদ্ধার কার্যক্রম পরিচালনার জন্য গঠিত হয়েছে বিশেষায়িত ইউনিট স্কোয়াড্রন ৪১।
২০১০ সাল থেকে বিমান বাহিনীতে ১৬টি এফ-৭বিজিআই যুদ্ধ বিমান, ১৬ টি উচ্চতর জেট প্রশিক্ষণ বিমান, ৯টি কে-৮ প্রাথমিক জেট প্রশিক্ষণ বিমান, ৩টি এল-৪১০ পরিবহন প্রশিক্ষণ বিমান এবং ২৩টি পিটি-৬ প্রাথমিক প্রশিক্ষণ বিমান যুক্ত হয়েছে। একই সময়ে আরও যুক্ত হয়েছে ১৬টি এমআই-১৭১এসএইচ যুদ্ধ হেলিকপ্টার, ২টি এডব্লিউ-১৩৯ সামুদ্রিক উদ্ধার ও অনুসন্ধান হেলিকপ্টার এবং ২টি এডব্লিউ-১১৯কেএক্স প্রশিক্ষণ হেলিকপ্টার।
২০১১ সালে এফএম-৯০ স্বল্প পাল্লার বিমান বিধ্বংসী ক্ষেপণাস্ত্র ক্রয়ের মধ্য দিয়ে বিমান বাহিনী ভূমি থেকে আকাশে নিক্ষেপযোগ্য ক্ষেপণাস্ত্র সক্ষমতা অর্জন করে। এখন পর্যন্ত বিমান বাহিনী দুই রেজিমেন্ট এই ক্ষেপণাস্ত্র ক্রয় করেছে। ইতোমধ্যে বিমান বাহিনীতে যুক্ত হয়েছে জেওয়াই-১১বি, জেএইচ-১৬, ওয়াইএলসি-৬ এবং ওয়াইএলসি-২ রাডার ব্যবস্থা।
জাতিসংঘ শান্তিরক্ষা মিশনে অবদান
বাংলাদেশ বিমান বাহিনীর অফিসার ও বিমানসেনা মিলিয়ে ৬০০ এর অধিক জনবল, ১২টি হেলিকপ্টার ও ১টি পরিবহন বিমান বর্তমানে জাতিসংঘ মিশনে মোতায়েন রয়েছে। এর মধ্যে হাইতিতে ৩টি এমআই-১৭১এসএইচ হেলিকপ্টার, মালিতে ৩টি এমআই-১৭১এসএইচ হেলিকপ্টার এবং কঙ্গোতে ৬টি এমআই-১৭১এসএইচ হেলিকপ্টার ও ১টি সি-১৩০বি পরিবহন বিমান মোতায়েন রয়েছে। এছাড়া লাইবেরিয়া, আইভরি কোস্ট প্রভৃতি দেশেও বিমান বাহিনীর বিভিন্ন ইউনিট মোতায়েন রয়েছে।
বাংলাদেশ বিমান বাহিনীতে নারী
২০২০ সালের ২৫ নভেম্বরে বাংলাদেশ বিমান বাহিনীতে প্রথমবারের মতো ৬৪ জন নারী বিমানসেনা হিসেবে প্রাথমিক রিক্রুট প্রশিক্ষণ শেষ করে। পুরুষদের মতো নারীদেরকে বিমানসেনা হিসেবে সকল ট্রেডে নেওয়া হয়না; নারীরা শুধু প্রভোস্ট, মেডিকেল অ্যাসিস্ট্যান্ট, সঙ্গীত কর্মচারী এবং শরীর চর্চা প্রশিক্ষক হতে পারেন। নারীরা কর্মকর্তা হিসেবে ২০০০-এর দশক থেকেই যোগ দিতে পারেন তবে তাদের বৈমানিক হওয়ার অনুমতি ২০১৪ সালের আগ পর্যন্ত ছিলোনা, ২০১৪ সালে দুইজন নারী কর্মকর্তা বৈমানিক হওয়ার প্রশিক্ষণ অর্জন করেন।
সংগঠন
বাংলাদেশ বিমান বাহিনীর প্রধান হচ্ছেন একজন চার তারকা এয়ার চিফ মার্শাল পদমর্যাদার কর্মকর্তা। বিমান বাহিনী সদর দপ্তরের চারটি শাখা রয়েছে: অপারেশন্স, প্লানস, অ্যাডমিনিস্ট্রেশন এবং মেইনটেনেন্স। প্রত্যেক শাখার প্রধান হিসেবে রয়েছেন একজন সহকারী বিমান বাহিনী প্রধান। প্রত্যেক সহকারী বিমান প্রধানের অধীনে রয়েছে একাধিক পরিদপ্তর যার পরিচালক হিসেবে থাকেন একজন এয়ার কমোডোর বা গ্রুপ ক্যাপ্টেন পদমর্যাদার কর্মকর্তা। প্রত্যেক পরিচালকের অধিনে থাকেন সহকারী পরিচালক এবং স্টাফ অফিসার পদের কর্মকর্তাগণ। গুরুত্বপূর্ণ পদধারী কর্মকর্তা:
অফিসার-বিমানসেনাদের শাখা/ট্রেড
অফিসার
বিমানসেনা
ভবিষ্যৎ আধুনিকায়ন পরিকল্পনা
বাংলাদেশ বিমান বাহিনী শক্তিশালী আকাশ প্রতিরক্ষা বাহিনী হিসেবে গড়ে ওঠার জন্য ফোর্সেস গোল ২০৩০ বাস্তবায়ন করছে। ক্রমবর্ধমান দায়িত্ব দক্ষতার সাথে পালনের জন্য বিমান বাহিনীকে দক্ষিণ বিমান কমান্ড ও উত্তর বিমান কমান্ড নামক দুইটি কমান্ডে ভাগ করা হচ্ছে। দক্ষিণ বিমান কমান্ডের অধীনে একটি মেরটাইম এয়ার সাপোর্ট অপারেশন সেন্টার (এমএএসওসি) স্থাপন করা হবে। সমুদ্রসীমার নিরাপত্তার জন্য দক্ষিণ বিমান কমান্ডের অধীনে বরিশালে একটি বিমান ঘাঁটি স্থাপন করা হচ্ছে। একই সাথে কক্সবাজার বিমানঘাঁটির আধুনিকায়ন ও সম্প্রসারণের কাজ চলছে। সিলেটে আরেকটি বিমান ঘাঁটি স্থাপনের কাজ চলমান রয়েছে। ঢাকার বাশার বিমান ঘাঁটি, চট্টগ্রামের জহুরুল হক বিমান ঘাঁটি, যশোরে মতিউর রহমান বিমান ঘাঁটি ও কক্সবাজার বিমান ঘাঁটিতে এয়ার ট্রাফিক সার্ভেইল্যান্স (এটিএস) রাডার স্থাপনের কাজ চলছে। বিমান বাহিনী ১০৫ অ্যাডভান্সড জেট ট্রেনিং ইউনিট নামক একটি উন্নত প্রশিক্ষণ ইউনিট স্থাপন করতে যাচ্ছে। এই ইউনিটটি যুদ্ধবিমানের পাইলট দের উন্নত প্রশিক্ষণের কাজ করবে। এই ইউনিটের অধীনে থাকবে তিনটি প্রশিক্ষণ স্কোয়াড্রন।
২০১৮ সালের মে মাসে বাংলাদেশ বিমান বাহিনী যুক্তরাজ্য বিমান বাহিনীর ব্যবহৃত দুইটি সি-১৩০জে এমকে৫ পরিবহন বিমান ক্রয়ের চুক্তি স্বাক্ষর করে। ২০১৯ সালের জুন মাসে এরকম আরও তিনটি বিমান ক্রয়ের চুক্তি স্বাক্ষরিত হয়। ২০২০ সালের মে অনুযায়ী, এর দুইটি বিমান বাংলাদেশ বিমান বাহিনীর বহরে যুক্ত হয়েছে।
২০১৮ সালের ২০ জুন বাংলাদেশ বিমান বাহিনী চীনের চায়না ন্যাশনাল এ্যারো টেকনোলজি ইমপোর্ট এন্ড এক্সপোর্ট কর্পোরেশন এর সাথে ৭টি কে-৮ জেট প্রশিক্ষণ বিমান ক্রয়ের চুক্তি স্বাক্ষর করে।
২০১৯ সালের ২৯ অক্টোবর ইতালীয় কোম্পানি লিওনার্দো বাংলাদেশের কাছে অজানা সংখ্যক ক্রোনস ল্যান্ড রাডার বিক্রির চুক্তি করার ঘোষণা দেয়। সি-ব্যান্ডের এই ত্রিমাত্রিক রাডারের পাল্লা ২৫০ কিমি।
২০১৭ সালের ডিসেম্বর মাসে বিমান বাহিনী একটি মনুষ্যবিহীন আকাশযান ব্যবস্থা ক্রয়ের দরপত্র আহ্বান করে। এই ব্যবস্থায় ৩/৪টি মনুষ্যবিহীন আকাশযান এবং ভূমি থেকে নিয়ন্ত্রণ ব্যবস্থা অন্তর্ভুক্ত থাকবে।
২০২০ সালের জানুয়ারি মাসে সংসদে প্রতিরক্ষা কার্যে দায়িত্বপ্রাপ্ত মন্ত্রী আনিসুল হক জানান বিমান বাহিনীর জন্য ১৬টি মাল্টিরোল কমব্যাট এয়ারক্রাফট (এমআরসিএ), ৮টি অ্যাটাক হেলিকপ্টার, তিনটি ভিভিআইপি হেলিকপ্টার, দু’টি এয়ার ডিফেন্স রাডার ইউনিট, ২৪টি প্রাথমিক প্রশিক্ষণ বিমান, দুইটি হালকা বিমান, একটি কে-৮ ডাব্লিউ সিমুলেটর, চারটি এমআরএপি যান, একটি এডব্লিউ-১১৯ সিমুলেটর, দু’টি কাউন্টার ড্রোন সার্ভেইল্যান্স রাডার সিস্টেম এবং একটি মোবাইল এটিসি টাওয়ার ক্রয়ের কার্যক্রম প্রক্রিয়াধীন আছে।
সামরিক জান্তা
সামরিক হুন্তা (Junta militar, ; ) হল সামরিক নেতাদের কার্যনির্বাহী সভার নেতৃত্বাধীন একটি সরকার। হুন্তা শব্দটির অর্থ “সভা” বা “সমিতি” যা ১৮০৮ সালে নেপোলিয়নের স্পেন আক্রমণের বিরুদ্ধে স্পেনীয় প্রতিরোধ দ্বারা সংগঠিত জাতীয় ও স্থানীয় হুন্তা থেকে উদ্ভূত হয়েছে। এই শব্দটি এখন গোষ্ঠীশাসনতান্ত্রিক সামরিক একনায়কতন্ত্র দ্বারা চিহ্নিত একটি কর্তৃত্ববাদী সরকার ব্যবস্থাকে বোঝাতে ব্যবহৃত হয়। এটি কর্তৃত্ববাদী শাসনের অন্যান্য ধরন, বিশেষত স্ট্রংম্যান (স্বৈরাচারী সামরিক একনায়কতন্ত্র); মেশিন (গোষ্ঠীশাসনতান্ত্রিক দলীয় একনায়কতন্ত্র) এবং বসবাদ (স্বৈরাচারী দলীয় একনায়কতন্ত্র) থেকে আলাদা।
একটি হুন্তা প্রায়ই একটি কু দেতার ফলে ক্ষমতায় আসে। হুন্তা ফরমান দ্বারা শাসনের ক্ষমতা দিয়ে হয় আনুষ্ঠানিকভাবে দেশের পরিচালনা পরিষদ হিসেবে ক্ষমতা গ্রহণ করতে পারে অথবা একটি নামমাত্র বেসামরিক সরকারের উপর বাধ্যতামূলক (কিন্তু অনানুষ্ঠানিক) নিয়ন্ত্রণ প্রয়োগ করে ক্ষমতা চালাতে পারে। হুন্তা শাসনের এই দুটি রূপকে কখনও কখনও প্রকাশ্য শাসন ও ছদ্মবেশী শাসন বলা হয়। ছদ্মবেশী শাসন বেসামরিকীকরণ বা পরোক্ষ শাসনের রূপ নিতে পারে। বেসামরিকীকরণ ঘটে যখন একটি হুন্তা প্রকাশ্যে তার স্পষ্ট সামরিক বৈশিষ্ট্য খতম করে, কিন্তু তার আধিপত্য জারি রাখে। উদাহরণস্বরূপ, হুন্তা সামরিক আইনের অবসান ঘটাতে পারে, বেসামরিক পোশাকের পক্ষে সামরিক উর্দি পরিত্যাগ করতে পারে, প্রাক্তন সামরিক কর্মকর্তাদের দিয়ে সরকারকে “উপনিবেশায়ন” করতে পারে এবং রাজনৈতিক দল বা গণসংগঠনের ব্যবহার করতে পারে। “পরোক্ষ শাসনে” একটি বেসামরিক পুতুল সরকারের উপর হুন্তার গোপন, পর্দার আড়ালে থেকে নিয়ন্ত্রণ জড়িত থাকে। সামরিক বাহিনী দ্বারা পরোক্ষ শাসনের মধ্যে হয় সরকারের উপর ব্যাপক নিয়ন্ত্রণ বা সামরিক বা জাতীয় নিরাপত্তা বিষয়ের মতো নীতিগত ক্ষেত্রগুলির একটি সংকীর্ণ সমুচ্চয়ের উপর নিয়ন্ত্রণ অন্তর্ভুক্ত থাকতে পারে।
১৯২০-এর দশক থেকে প্রায়শই লাতিন আমেরিকায় সামরিক হুন্তাদের দেখা গেছে, সাধারণত একটি “প্রাতিষ্ঠানিক, উঁচুমানের কর্পোরেট/পেশাদার হুন্তা” আকারে বিভিন্ন সামরিক শাখার (স্থলফৌজ, নৌফৌজ ও আকাশফৌজ) কমান্ডিং অফিসারদের নেতৃত্বে এবং কখনও কখনও জাতীয় পুলিশ বা অন্যান্য গুরুত্বপূর্ণ সংস্থার প্রধানের সহযোগে। রাষ্ট্রবিজ্ঞানী স্যামুয়েল ফিনার ১৯৮৮ সালে লিখেছিলেন যে, লাতিন আমেরিকার হুন্তাদের মাঝে অন্যান্য জায়গার হুন্তাদের চেয়ে ছোট হওয়ার প্রবণতা দেখা যায়; মধ্যবর্তী হুন্তার ১১ জন সদস্য ছিল, যেখানে লাতিন আমেরিকান হুন্তাদের সাধারণত তিন বা চারজন সদস্য ছিল। “কর্পোরেট” সামরিক অভ্যুত্থানকে “দলীয়” সামরিক অভ্যুত্থান থেকে আলাদা করা হয়েছে। প্রাক্তনগুলি একটি প্রতিষ্ঠান হিসাবে সামরিক শ্রেণীবিন্যাসের শীর্ষে সিনিয়র কমান্ডারদের নেতৃত্বে সশস্ত্র বাহিনী দ্বারা পরিচালিত হয়, অন্যদিকে পরেরটি সশস্ত্র বাহিনীর একটি অংশ দ্বারা পরিচালিত হয় এবং প্রায়শই মধ্য-পদাধিকারী অফিসারদের দ্বারা পরিচালিত হয়।
অ্যানুয়াল রিভিউ অব পলিটিক্যাল সায়েন্স জার্নালে প্রকাশিত ২০১৪ সালের একটি গবেষণায় দেখা গেছে যে সামরিক শাসন বেসামরিক একনায়কতন্ত্র ও স্বৈরাচারী সামরিক স্ট্রংম্যান উভয়ের থেকে ভিন্নভাবে আচরণ করে। গবেষণাটিতে দেখা গেছে যে, (১) “বেসামরিক একনায়কত্বের চেয়ে স্ট্রংম্যান ও সামরিক শাসনগুলোর মানবাধিকার লঙ্ঘন এবং গৃহযুদ্ধে জড়িয়ে পড়ার সম্ভাবনা বেশি”; (২) “সামরিক স্ট্রংম্যানরা সামরিক শাসন বা বেসামরিক একনায়কদের চেয়ে বেশি আন্তর্জাতিক যুদ্ধ শুরু করে, সম্ভবত কারণ তাদের উত্তরোত্তর নির্বাসন, কারাগার বা হত্যার ভয় পাওয়ার কারণ বেশি” এবং (৩) সামরিক শাসন ও বেসামরিক একনায়কতন্ত্র গণতন্ত্রায়নে পর্যবসিত হওয়ার সম্ভাবনা বেশি। এর বিপরীতে সামরিক স্ট্রংম্যানগুলো প্রায়শই বিদ্রোহ, গণঅভ্যুত্থান বা আক্রমণের মাধ্যমে লোপ পায়।
৩২০
৩২০ গ্রেগরীয় বর্ষপঞ্জির একটি অধিবর্ষ।
ঝাড়গ্রাম রাজ
ঝাড়গ্রাম রাজ হল একটি জমিদারি (সামন্ততান্ত্রিক সাম্রাজ্য), যেটি ব্রিটিশ ভারতের বাংলা প্রদেশর (বর্তমানে পশ্চিমবঙ্গ, ভারত) অন্তর্গত ছিল। এই জমিদারি ১৬ তম শতাব্দীর পরবর্তী সময়ে শুরু হয়েছিল, যখন আমেরের মান সিংহ বাংলার দেওয়ান/সুবাদার (১৫৯৪-১৬০৬) ছিলেন। বর্তমানে এই জমিদারির রাজধানী ঝাড়গ্রাম জেলার কাছাকাছি অবস্থিত। এই জমিদারেরা রাজপুতদের চৌহান গোত্রের অন্তর্গত ছিলেন এবং রাজপুতানার ফতেহপুর সিকি থেকে এসেছিলেন, কিন্তু নিজেদেরকে ভূমি পুত্র হিসেবে চিহ্নিত করেছিলেন এবং তাদেরকে বাংলা সংস্কৃতির পৃষ্ঠপোষক বলে মনে করা হয়। লর্ড কর্নওয়ালিসের পারমেন্ট সেটেলমেন্ট অফ ১৭৯৩-এর পরে ভারতে ব্রিটিশ রাজের অন্তর্গত জমিদারি হওয়ায় ঝাড়গ্রাম রাজ কোন স্বতন্ত্র অঞ্চল ছিল না। যদিও তার মালিক সমৃদ্ধ ও শক্তিশালী ছিলেন, তবু পরিবারটির প্রধানদের সাথে ঝাড়গ্রাম এস্টেট ১৯৪৭ সালে ভারতীয় স্বাধীনতা সময়ে তার ভবিষ্যৎ কর্মের সিদ্ধান্ত নিবারণের স্বাধীনতা সঙ্গে একটি প্রিন্সিপাল স্টেট হিসাবে সংজ্ঞায়িত ছিল না। ভারতের ভাইস-রায় দ্বিতীয় বিশ্বযুদ্ধের পর ঝাড়গ্রামকে "প্রিন্সিপাল স্টেট" হিসাবে স্বীকৃতি দিতে সম্মত হয়, তবে ব্রিটিশরা ভারতকে স্বাধীনতা দেয়ার সিদ্ধান্ত নিয়েছিল বলে প্রস্তাবটি গ্রহণ করা হয়নি। (কোচবিহার বাংলায় একমাত্র প্রিন্সিপাল স্টেট এবং বাংলার সীমান্তে ত্রিপুরা একটি  প্রিন্সিপাল স্টেট হিসাবে পরিচিত ছিল। পাশাপাশি ওড়িশায় বিশেষ করে ময়ূরভঞ্জ ছিল একটি প্রিন্সিপাল স্টেট।)
ইতিহাস
ঝড়গ্রাম রাজ ১৫৯২ খ্রিষ্টাব্দে মল্লভূম থেকে এসে সর্বেশ্বর মল্ল দ্বারা প্রতিষ্ঠিত হয়। বিষ্ণুপুরের মল্ল রাজ বংশের পুত্র ও বাগদি রাজা হিসেবে পরিচিতি পেয়েছিলেন ঝাড়গ্রামে।
শামীমা আক্তার খানম
শামীমা আক্তার খানম যিনি শামীমা শাহরিয়ার নামে বেশি পরিচিত। বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২১ থেকে নির্বাচিত জাতীয় সংসদ সদস্য।
জন্ম ও প্রাথমিক জীবন
মোছা. শামিমা আক্তার খানম হবিগঞ্জ জেলায় জন্মগ্রহণ করেন। তার পিতা মৃত আবদুল হাই খান। মাতা আম্বিয়া খাতুন
রাজনৈতিক ও কর্মজীবন
শামীমা শাহরিয়ার বাংলাদেশ আওয়ামী লীগের রাজনীতিবিদ। তিনি কৃষক লীগের কেন্দ্রীয় মানব সম্পদ বিষয়ক সম্পাদক। তিনি জামালগঞ্জ উপজেলা পরিষদের সাবেক মহিলা ভাইস চেয়ারম্যান ছিলেন। তিনি একাদশ জাতীয় সংসদের সংরক্ষিত নারী আসন-২১ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
৩২১
৩২১ গ্রেগরীয় বর্ষপঞ্জির একটি সাধারণ বছর।
রাখাল শসা
রাখাল শসা একটি সপুষ্পক উদ্ভিদ যার বৈজ্ঞনিক নাম Citrullus colocynthis, যা 'Cucurbitaceae' পরিবারভুক্ত। (আগে এর বৈজ্ঞানিক নাম ছিল Colocynthis citrullus; পরে এটি পরিবর্তন করা হয়েছে।) সংস্কৃত ভাষায় এর নাম 'গবাক্ষী' বা 'ইন্দ্রবারুণী' (गवाक्षी, इंद्रवारूणी)। এটি ইন্দ্রায়ণ নামেও পরিচিত। এর ইংরেজি নামগুলো হলো Bitter apple, Colocynth, Vine of Sodom, Citron, Bitter Cucumber, Egusi, desert gourd ইত্যাদি। এটি লতা জাতীয় উদ্ভিদ। এর আদি নিবাস ভূমধ্যসাগরীয় অঞ্চল, এশিয়া এবং তুরস্ক। এর লতা অনেকটা তরমুজ লতার মত, তবে এতে ছোট ও শক্ত ফল হয় যার ভেতরটা তিতা।
৩২২
৩২২ গ্রেগরীয় বর্ষপঞ্জির একটি সাধারণ বছর।
লিগস কাপ
লিগস কাপ উত্তর আমেরিকার মেজর লিগ সকার এবং লিগা এমএক্স-এর ক্লাবগুলোর মধ্যে হওয়া একটি বার্ষিক ফুটবল প্রতিযোগিতা, যা মার্কিন যুক্তরাষ্ট্র এবং কানাডায় আয়োজিত হয়। এটি ২০১৯ সালের জুলাই মাসে উভয় লিগ থেকে চারটি করে দলের অংশগ্রহণের মাধ্যমে আত্মপ্রকাশ করে। প্রথম সংস্করণটি ১৮ সেপ্টেম্বর ২০১৯ সালে লাস ভেগাসে একটি ফাইনাল ম্যাচের সাথে মার্কিন যুক্তরাষ্ট্রে আয়োজিত একটি একক-বিদায় প্রতিযোগিতা ছিল।
২০২৩ সালে এমএলএস এবং লিগা এমএক্স-এর সবগুলো ক্লাবকে অন্তর্ভুক্ত করতে প্রতিযোগিতাটি প্রসারিত করা হয় এবং বর্তমানে এতে কানাডা, মেক্সিকো এবং মার্কিন যুক্তরাষ্ট্রের ক্লাবগুলোকে অন্তর্ভুক্ত করা হয়েছে এবং এটি কনকাকাফ-এর উত্তর আমেরিকা অঞ্চলের জন্য একটি আঞ্চলিক কাপ হিসাবে কাজ করে। শীর্ষ তিনটি লিগস কাপ দল দেশ নির্বিশেষে কনকাকাফ চ্যাম্পিয়নস কাপের জন্য যোগ্যতা অর্জন করে, যার মধ্যে বিজয়ী দল সরাসরি রাউন্ড অব ১৬-এর জন্য যোগ্যতা অর্জন করে।
বিন্যাস
লিগস কাপের ২০১৯ সংস্করণে এমএলএস ক্লাব কতৃক আয়োজিত প্রথম দুটি পর্বের সাথে আট দলের একক-বিদায় নকআউট প্রতিযোগিতাায় প্রতিটি লিগ থেকে চারটি ক্লাবকে অন্তর্ভুক্ত করা হয়। প্রথম সংস্করণে অংশগ্রহণকারী এমএলএস দলগুলো আমন্ত্রিত ছিল, কিন্তু পরবর্তী সংস্করণগুলোতে যোগ্যতার জন্য লিগের ফলাফল ব্যবহার করার পরিকল্পনা করা হয়; চারটি লিগা এমএক্স অংশগ্রহণকারীকে তাদের লিগের ফলাফলের ভিত্তিতে বেছে নেওয়া হয়। ২৩–২৪ জুলাই কোয়ার্টার ফাইনাল এবং ২০ আগস্ট সেমিফাইনাল খেলা হয়েছিল। প্রথম ফাইনালটি ১৮ সেপ্টেম্বর নেভাদার লাস ভেগাসের স্যাম বয়েড স্টেডিয়ামে অনুষ্ঠিত হয়েছিল।
২০২৩ সংস্করণের শুরুতে লিগস কাপে সমস্ত এমএলএস এবং লিগা এমএক্স দল অন্তর্ভুক্ত হয় — মোট ৪৭টি দল সহ মোট ৭৭টি ম্যাচ মার্কিন যুক্তরাষ্ট্র এবং কানাডায় অনুষ্ঠিত হবে। প্রতিটি লিগের শীর্ষ ১৫ টি দলকে ১৫টি গ্রুপে ভাগ করা হয় তাদের আগের মৌসুমের লিগের অবস্থানের উপর ভিত্তি করে, বাকি দলগুলোকে ভৌগলিক নৈকট্যের ভিত্তিতে বিন্যাস করা হয়। গ্রুপ পর্বে রাউন্ড-রবিন বিন্যাসে তিনটি ম্যাচ হবে এবং শীর্ষ দুই দল নকআউট পর্বে খেলার যোগ্যতা অর্জন করবে। দুটি দলও নকআউট পর্বে বিদায় পাবে: বর্তমান এমএলএস কাপ বিজয়ী এবং আগের অ্যাপারতুরা এবং ক্লাসুরা থেকে সর্বোচ্চ র‌্যাঙ্কযুক্ত লিগা এমএক্স বিজয়ী। নকআউট পর্যায় একটি নির্দিষ্ট বন্ধনীতে একক-বিদায়ে অনুষ্ঠিত হবে।
ইতিহাস
মেজর লিগ সকার এবং লিগা এমএক্স ক্লাবগুলো পূর্বে উত্তর আমেরিকান সুপারলিগায় খেলেছিল, যা ২০০৭ থেকে ২০১০ পর্যন্ত চলেছিল। উভয় লিগই ক্লাবগুলোকে কনকাকাফ চ্যাম্পিয়নস লিগে পাঠায়, যেখানে মেক্সিকান ক্লাবগুলির আধিপত্য রয়েছে এবং এতে ক্যাম্পেওনেস কাপ, এমএলএস কাপ এবং ক্যাম্পেওন দে ক্যাম্পেওনেসের বিজয়ীদের মধ্যে একটি একক ম্যাচ খেলা হয়। দুটি লিগই চ্যাম্পিয়নস লিগের পরিপূরক এবং মেক্সিকান ক্লাবগুলোকে তাদের ক্যালেন্ডারে ২০১৮ সালের সাথে সাথে কোপা লিবার্তাদোরেস প্রতিস্থাপন করার জন্য একটি দ্বি-জাতীয় ও আট দলের প্রতিযোগিতার পরিকল্পনা শুরু করে। এমএলএস এবং লিগা এমএক্স ক্যাম্পেওনস কাপ প্রতিষ্ঠা করতে এবং তাদের ক্লাবগুলোর মধ্যে অন্যান্য দ্বি-জাতীয় প্রতিযোগিতার বিকল্প অন্বেষণ করতে ২০১৮ সালের মার্চ মাসে একটি নতুন অংশীদারিত্ব ঘোষণা করে।
লিগস কাপ প্রতিযোগিতাটি ২৯ মে ২০১৯ সালে ঘোষণা করা হয়েছিল, গ্রীষ্মকালে খেলার উদ্বোধনী সংস্করণে আটটি দলকে অন্তর্ভুক্ত করা হয়। প্রতিযোগিতার ঘোষণাটিকে মার্কিন যুক্তরাষ্ট্রের ফুটবল সমালোচকদের দ্বারা সমালোচনা করা হয়েছিল, যারা এটিকে আমেরিকান ক্লাবগুলোর জন্য একটি অর্থহীন প্রীতি ও "অর্থ দখল" বলে অভিহিত করেছিল।  এমএলএস খেলোয়াড় সমিতি গ্রীষ্মকালে সময়সূচী ভীড়ের ভিত্তিতে প্রতিযোগিতা তৈরির বিষয়ে উদ্বেগ প্রকাশ করে। লাস ভেগাসের স্যাম বয়েড স্টেডিয়ামকে পরে ফাইনাল ম্যাচের স্থান হিসেবে ঘোষণা করা হয় এবং প্রতিযোগিতার জন্য একটি সম্প্রচার চুক্তি ইএসপিএন এবং টিইউডিএন (পূর্বে ইউনিভিশন ডিপোর্টেস নেটওয়ার্ক) কে দেওয়া হয়।  এই অনুষ্ঠানটি কানাডার টিএসএন এবং টিভিএ স্পোর্টস এবং মেক্সিকোতে তেলভিসাতেও প্রচারিত হয়েছিল।
জুলাই ২০১৯-এ এমএলএস এবং লিগা এমএক্স ঘোষণা করেছে যে ২০২০ সালে লিগস কাপের দ্বিতীয় সংস্করণে ১৬ টি দল থাকবে – প্রতিটি লিগ থেকে আটটি। কনকাকাফ চ্যাম্পিয়নস কাপের জন্য যোগ্যতা অর্জন করে না এমন প্রতিটি সম্মেলনের শীর্ষ চারটি দল থেকে এমএলএস অংশগ্রহণকারীদের আনা হবে; লিগা এমএক্স অংশগ্রহণকারীদের মধ্যে ২০১৯ আপার্তুরা বিজয়ী, ২০২০ ক্লসুরা বিজয়ী, ২০১৯–২০ কোপা এমএক্স বিজয়ী, এবং পরবর্তী পাঁচটি লিগের সেরা-স্থানীয় দল অন্তর্ভুক্ত থাকবে। কোভিড-১৯ মহামারীর মধ্যে ১৯ মে ২০২০ সালে প্রতিযোগিতাটি বাতিল করা হয়েছিল। আট দলের বিন্যাসটি ২০২১ লিগস কাপে আত্মপ্রকাশ করে, যা আগস্ট এবং সেপ্টেম্বরে খেলা হয়েছিল। লাস ভেগাসের অ্যালেজিয়েন্ট স্টেডিয়ামে ফাইনালে মেক্সিকান ক্লাব লেয়ন প্রতিযোগিতার ইতিহাসে প্রথম আমেরিকান ফাইনালিস্ট সিয়াটল সাউন্ডার্স ফুটবল ক্লাবকে পরাজিত করে।
১৪ এপ্রিল ২০২২-এ এমএলএস এবং লিগা এমএক্স ২০২২ লিগস কাপ প্রদর্শনী ঘোষণা করে, যা ৩ আগস্ট ২০২২-এ ক্যালিফোর্নিয়ার ইঙ্গলউডের সোফি স্টেডিয়ামে অনুষ্ঠিত হয়। অনুষ্ঠানটি ম্যাচের একটি ডাবল-হেডার (দুটি খেলা) হয়: এলএ গ্যালাক্সি সিডি গুয়াদালাজারার বিপক্ষে এবং লস অ্যাঞ্জেলেস এফসি ক্লাব আমেরিকার বিপক্ষে। ৩০ জুন ২০২২-এ ঘোষণা করা হয়েছিল যে লিগস কাপ প্রদর্শনী আরও তিনটি ম্যাচ অন্তর্ভুক্ত করার জন্য প্রসারিত হবে—ওহিওর সিনসিনাটিতে টিকিউএল স্টেডিয়ামে সিডি গুয়াদালাজারার বিরুদ্ধে ফুটবল ক্লাব সিনসিনাটি; ২১শে সেপ্টেম্বর টেনেসির ন্যাশভিলের জিওডিস পার্কে ক্লাব আমেরিকার বিরুদ্ধে ন্যাশভিল স্পোর্টস ক্লাব; এবং রিয়েল সল্টলেক ২২ সেপ্টেম্বর উটাহের স্যান্ডির রিও টিন্টো স্টেডিয়ামে অ্যাটলাস এফসির বিরুদ্ধে। অনুষ্ঠানগুলো পূর্ব-পরিকল্পিত ২০২২ লিগস কাপের এককালীন প্রতিস্থাপন হিসাবে কাজ করবে যা ২০২২ ফিফা বিশ্বকাপের সময়সূচির ভীড় এবং অন্যান্য কারণের অনুষ্ঠিত হয়নি।
প্রসারিত ২০২৪ কনকাকাফ চ্যাম্পিয়নস কাপ থেকে শুরু করে লিগস কাপ উত্তর আমেরিকার দলগুলির জন্য একটি যোগ্যতা অর্জনকারী প্রতিযোগিতা হিসাবে ব্যবহার করা হবে৷ ২০২৩ সাল থেকে লিগস কাপে সমস্ত এমএলএস এবং লিগা এমএক্স ক্লাব তাদের নিজ নিজ মৌসুমে এক মাসব্যাপী বিরতিতে প্রতিদ্বন্দ্বিতা করবে, ফাইনালিস্ট এবং তৃতীয় স্থান অর্জনকারী দল চ্যাম্পিয়নস কাপের তিনটি সংস্করণের জন্য যোগ্যতা অর্জন করবে এবং বিজয়ী দল সরাসরি যোগ্যতা অর্জন করবে রাউন্ড অব ১৬-তে।
শিরোপা
লিগস কাপ ট্রফিটি সেপ্টেম্বর ২০১৯-এ উন্মোচন করা হয়েছিল এবং এটি নিয়ে গঠিত একটি পাদদেশের উপরে রূপার বাটি। এটি  উচ্চতা এবং  প্রশস্ত। আসল শিরোপা সহ ১২ মাস পর বিজয়ীদের একটি প্রতিরূপ শিরোপা উপহার দেওয়া হয়।
ইস্টার্ন জুট মিলস লিমিটেড
ইস্টার্ন জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
অবস্থান
বাংলাদেশের দক্ষিণাঞ্চলের খুলনা বিভাগের খুলনা জেলার আটরা শিল্পাঞ্চলে এই প্রতিষ্ঠানটি অবস্থিত।
ইতিহাস
এই শিল্প প্রতিষ্ঠানটি ১৯৬৭ সালের ১ নভেম্বর স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
অবকাঠামো
এই বৃহদায়তন শিল্প-কমপ্লেক্সটি ৪০.৮৭ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
উৎপাদন ক্ষমতা
এই মিলে রয়েছে ১২২ হেসিয়ান, ১১৮ সেকিং ও ৩৫ সিবিসি লুম এবং গড়ে এর মাসিক উৎপাদন ক্ষমতা ১৪৬ মেট্রিক টন হেসিয়ান, ৪৩২ মেট্রিক টন সেকিং ও ৮৪ মেট্রিক টন সিবিসি লুম।
দিওয়ানে হুয়ে পাগল
দিওয়ানে হুয়ে পাগল হল ২০০৫ সালে মুক্তিপ্রাপ্ত একটি ভারতীয় হিন্দি রোম্যান্টিক অ্যাকশন কমেডি চলচ্চিত্র। ছবিটি পরিচালনা করেন বিক্রম ভট্ট এবং প্রযোজনা করেন ফিরোজ এ. নাদিয়াদওয়ালা। এই ছবিতে মুখ্য ভূমিকায় অভিনয় করেন অক্ষয় কুমার, শাহিদ কপূর, সুনীল শেট্টি, রিমি সেন ও পরেশ রাওয়াল। আফতাব শিবদাসানি ও বিবেক ওবেরয় এই ছবিতে অতিথি শিল্পী হিসাবে অভিনয় করেন।
২০০৫ সালের ২৫ নভেম্বর মুক্তিপ্রাপ্ত এই ছবিটি বক্স অফিসে ফ্লপ ঘোষিত হয়। ছবির কাহিনি ১৯৯৮ সালে মুক্তিপ্রাপ্ত দেয়ার’স সামথিং অ্যাবাউট মেরি নামক মার্কিন কমেডি চলচ্চিত্র থেকে অনুকৃত।
কেদার ও বদ্রী
কেদার ও বদ্রী হল বাংলা সাহিত্যের জনপ্রিয় গোয়েন্দা চরিত্রদ্বয়। বাংলা সাহিত্যে কাল্পনিক গোয়েন্দা চরিত্রগুলির অন্যতম কেদার ও বদ্রীর রচয়িতা সাহিত্যিক ঘনশ্যাম চৌধুরী। লেখক গোয়েন্দা কেদার-বদ্রী রহস্য সিরিজের প্রচুর গোয়েন্দা কাহিনী রচনা করেছেন।
প্রহ্লাদ কর্মকার
প্রহ্লাদ কর্মকার (Prahlad Karmakar) (১৯০০-১৯৪৬) ছিলেন বিংশ শতাব্দীর একজন খ্যাতনামা ভারতীয় চিত্রশিল্পী। তিনি ১৯০০ খ্রিস্টাব্দে তৎকালীন অবিভক্ত বাংলার বিক্রমপুর গ্রামে জন্মগ্রহণ করেছিলেন। ১৯২৫ খ্রিস্টাব্দে তিনিই প্রথম শিল্পী যিনি কলকাতায় 'নগ্ন' বা 'ন্যুড' শিল্পের অধ্যয়নের সুবিধা সহ একটি স্টুডিও স্থাপন করেন। তিনি গভর্নমেন্ট কলেজ অব আর্ট অ্যান্ড ক্র্যাফট, কলকাতা-র কৃতী ছাত্র ছিলেন। তাঁর পুত্র প্রকাশ কর্মকার পরবর্তী কালে দেশের অন্যতম বলিষ্ঠ চিত্রশিল্পী হয়ে ওঠেন। তাঁর অন্যতম বিশিষ্ট ছাত্র ছিলেন ভারতের প্রবাদপ্রতিম মাদার অফ পার্ল শিল্পী মনু মুন্সী। শিল্পী কর্মকার নিজের শিল্পক্ষেত্রে কৃতিত্বের ফল স্বরূপ একাধিক পুরস্কার লাভ করেছিলেন, যার মধ্যে অন্যতম হলো কলকাতা-র অ্যাকাডেমি অফ ফাইন আর্টস-এর পুরস্কার (সর্বভারতীয় শিল্প প্রদর্শনীর জন্যে)। এছাড়াও তিনি ১৯৩৯ খ্রিস্টাব্দে সান ফ্রান্সিসকো আন্তর্জাতিক শিল্প প্রদর্শনীর ফল স্বরূপ রূপালী ফলক অর্জন করেছিলেন। ১৯৪৩ খ্রিস্টাব্দে শিল্পী কর্মকার সান ফ্রান্সিসকোয় অনুষ্ঠিত শিল্প প্রদর্শনীতে কৃতিত্বের সঙ্গে ব্রোঞ্জ পদক জয় করেন। তিনি কলকাতার গভর্নমেন্ট কলেজ অব আর্ট অ্যান্ড ক্র্যাফট-এ বিজ্ঞাপন শিল্পের বিভাগে সিনিয়র অধ্যাপক হিসেবে কর্মরত ছিলেন। ১৯৪৬ খ্রিস্টাব্দে মাত্র ৪৬ বছর বয়সে অকালেই তিনি প্রাণ ত্যাগ করেন।
কেদার ও বদ্রী
চরিত্র
কেদারের আসল নাম কেদার মজুমদার। তিনি ব্ল্যাক বেল্ট ক্যারাটে মাস্টার, অবিবাহিত। তার সংস্থা উদিতভানু ইনফরমেশনস এ ক্যারাটে শেখান। তার অন্যতম বন্ধু সাংবাদিক ভাস্কর ব্যানার্জীর কাছ থেকে খবর পেয়ে রহস্যভেদ করতে নানান অভিযানে বেরিয়ে পড়েন তিনি। তিনি কবিতা প্রিয়, সুগঠিত স্বাস্থ্যের অধিকারী। কেদার মানসিক ও শারীরিকভাবে তীব্র বলশালী। তার কিশোর সহকারী বদ্রীনারায়ণ মুখার্জী অদ্ভুত অতীন্দ্রীয় ক্ষমতার অধিকারী, তার চোখের মনি নীলাভ। মানুষের দিকে তাকিয়ে তার অন্তর অনুধাবণ করার ক্ষমতা রাখে বদ্রী। কেদার বদ্রী দুজনেই কলকাতার বাসিন্দা। তারা জুটিতে বহু অ্যাডভেঞ্চারে জড়িয়ে পড়েছে।
অনুজাচরণ সেন
অনুজাচরণ সেন (Anujacharan Sen) (জুন ১৯০৫ - ২৫ আগস্ট, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯২০-এর দশকে দিঘলিয়া উপজেলার সেনহাটি গ্রামের প্রখ্যাত বিপ্লবী অতুল সেন, রসিকলাল দাস, কিরণচন্দ্র মুখোপাধ্যায়, রতিকান্ত দত্তের সংস্পর্শে আসেন। কলেরা, বসন্ত মহামারীর সময় সেবা ও অমায়িক ব্যবহার দ্বারা বিপ্লবী দলের প্রসার ও সংগঠনে সহায়তা করেছিলেন। দলের নির্দেশে দীনেশ মজুমদার, অতুল সেন ও শৈলেন নিয়োগীর সঙ্গে কলকাতার অত্যাচারী পুলিস কমিশনার চার্লস টেগার্ট সাহেবকে মারতে গিয়ে তার বোমাটি তার কাছেই ফেটে যায় এবং মারাত্মকভাবে আহত হয়ে ঘটনাস্থলেই প্রাণত্যাগ করেন।
জন্ম
অনুজাচরণ সেনের জন্ম খুলনা জেলার দিঘলিয়া উপজেলার সেনহাটিতে। তার পিতার নাম বিমলাচরণ সেন। তিনি ছাত্রাবস্থায় বিপ্লবী দলে যোগদান করেন। প্রথমে সেবা কার্যের মাধ্যমে দেশের মানুষের সঙ্গে পরিচয় ঘটে। ব্যায়ামচর্চা, পঠন ও আলোচনার মাধ্যমে বিপ্লবমন্ত্রে দীক্ষিত হন।
ডালহৌসী স্কোয়ার বোমা মামলা
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়িতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।
২০১৩
২০১৩ একটি সাধারণ বছর যেটি মঙ্গলবার দিয়ে শুরু, এবং এটা বর্তমান বছর। গ্রেগরীয় বর্ষপঞ্জী অনুযায়ী, এটি কমন এরা এবং আন্ন দমিনাই এর ২০১৩তম বছর; ৩য় সহস্রাব্দের ১৩তম বছর এবং ২১শ শতক; এবং দুই হাজার দশ দশক-এর ৪র্থ বছর।
নভেম্বর
thumb|right|120px|[[৮ নভেম্বর: ঘূর্ণিঝড় হাইয়ান.]]
মার্চ
thumb|120px|[[হুগো চাভেজ]]
মে
thumb|120px|[[ঋতুপর্ণ ঘোষ]]
ডিসেম্বর
thumb|120px|[[নেলসন ম্যান্ডেলা]]
নোবেল পুরস্কার
right|100px
দৈনিক মর্নিং নিউজ
মর্নিং নিউজ ঢাকা থেকে প্রকাশিত একটি ইংরেজি ভাষার সংবাদপত্র।
ইতিহাস
মর্নিং নিউজ কলকাতার একটি ইংরেজি ভাষার সংবাদপত্র হিসাবে সাপ্তাহিকভাবে শুরু হয়েছিল। এটির মালিক খাজা নূরউদ্দিন, যিনি ঢাকার নবাব খাজা নাজিমুদ্দিনের আত্মীয় ছিলেন। ১৯৪৯ সালের ২০ শে মার্চ ভারত বিভাগের পরে এটি ঢাকায় চলে আসে। ১৯৪৯ সালের ২৫ ডিসেম্বর এটি একটি দৈনিক পত্রিকা হিসাবে প্রকাশনা শুরু করে। পত্রিকার সম্পাদক ছিলেন বদরুদ্দিন।
২৪ শে জানুয়ারী, মর্নিং নিউজের কার্যালয় এবং পাকিস্তানপন্থী সামরিক জান্তা পত্রিকা দৈনিক পাকিস্তানকে বিক্ষোভকারীরা পুড়িয়ে দেয়।
১৯৭১ সালের ২ মার্চ, পাকিস্তানি সেনারা রাত সাড়ে ৯ টার দিকে ডিআইটি মোড়ে সংবাদপত্র অফিসের বাইরে বিক্ষোভকারীদের লক্ষ্য করে গুলি চালায়। ১৯৭১ সালে বাংলাদেশের স্বাধীনতার পর শামসুল হুদা সম্পাদক হন। বাকশাল সরকার ১৯৭৫ সালে সংবাদপত্রটি নিষিদ্ধ করেছিল।
মালঞ্চ শাক
মালঞ্চ শাক, সাঞ্চি শাক, সেঁচি শাক, বর্মা শাক, শান্তি শাক, শালিঞ্চে শাক, চিড়া শাক, ইছা শাক বা মলচা শাক এক প্রকার সপুষ্পক উদ্ভিদ। এর বৈজ্ঞানিক নাম Alternanthera philoxeroides যা Amaranthaceae পরিবারভুক্ত। ইংরেজিতে একে 'alligator weed' বলা হয়। এটি কাদা পানিতে জন্মে। এর আদি নিবাস দক্ষিণ আমেরিকা হলেও পৃথিবীর বিশাল অঞ্চল জুড়ে বিস্তার লাভ করেছে এবং আগাছা হিসেবে পরিচিতি লাভ করেছে।
নেতিবাচক প্রভাব
Alternanthera philoxeroides বাস্তুতন্ত্রের একটি বড় হুমকি বলে মনে করা হয় যা প্রতিকূল প্রভাবের কারণে এটা জলজ এবং স্থল উভয় পরিবেশ থেকে হারিয়ে যাচ্ছে । পাশাপাশি নেতিবাচকভাবে ইকোসিস্টেম এবং সমাজ উভয়কে প্রভাবিত করে।
জেলসন মার্চিন্স
জেলসন দানি বাতালয়া মার্চিন্স (জন্ম: ১১ মে ১৯৯৫) হলেন একজন পর্তুগিজ পেশাদার ফুটবলার, যিনি পর্তুগিজ ক্লাব স্পোর্চিং সিপি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ক্লাব
স্পোর্চিং সিপি
আন্তর্জাতিক
পর্তুগাল
৩২৩
৩২৩ গ্রেগরীয় বর্ষপঞ্জির একটি সাধারণ বছর।
খ্রিস্টধর্মের প্রতিবাদপন্থী সংস্কার আন্দোলন
খ্রিস্টধর্মের প্রতিবাদপন্থী সংস্কার আন্দোলন (Reformation), যাকে প্রোটেস্টান্ট সংস্কার-আন্দোলন (Protestant Reformation) নামেও ডাকা হয়, পশ্চিমা বিশ্বের খ্রিস্টান সম্প্রদায়ের মধ্যকার একটি বিভাজনমূলক (Schism) আন্দোলনকে বোঝায়। ১৬শ শতকে ইউরোপ মহাদেশে জার্মান ধর্মযাজক মার্টিন লুথার (Martin Luther) আন্দোলনটির সূচনা করেন এবং পরবর্তীতে সুইস যাজক জন কালভাঁ (John Calvin), হুলড্রিখ জুইংলি (Huldrych Zwingli) এবং অন্যান্য অগ্রবর্তী প্রোটেস্টান্ট সংস্কার-আন্দোলনকারীরা এটি অব্যাহত রাখেন। ধারণা করা হয় যে ১৫১৭ সালে লুথারের রচিত পঁচানব্বইটি বিবৃতি-র প্রকাশনার মাধ্যমে এই আন্দোলনের সূচনা। ত্রিশ বছরের যুদ্ধের শেষে ওয়েস্টফ্যালিয়া শান্তিচুক্তি সম্পাদনের মাধ্যমে ১৬৪৮ সালে এর সমাপ্তি ঘটে।
মার্টিন লুথারের আগেও অনেকে ক্যাথলিক মণ্ডলীর কর্মকাণ্ড সংস্কারের উদ্যোগ নিয়েছিলেন, যাদের মধ্যে ইয়ান হুস, পেটার ভালডো এবং জন ওয়াইক্লিফ উল্লেখযোগ্য। কিন্তু বেশিরভাগের মতে মার্টিন লুথারই তাঁর প্রকাশনার মাধ্যমে এই আন্দোলনটির অবতারণা করেন। মার্টিন লুথার তাঁর গ্রন্থে প্রশ্রয়ের (indulgence) বিক্রির সমালোচনা করেন এবং জোর দিয়ে বলেন যে মৃত্যু-পরবর্তী প্রায়শ্চিত্তমূলক অবস্থার (purgatory) উপরে পোপের কোনই কর্তৃত্ব নেই। তিনি আরও বলেন যে ভবিষ্যতে ব্যবহার্য পূণ্যের ভাণ্ডারের (Treasury of Merit) যে মতবাদ (doctrine) ক্যাথলিক মণ্ডলী প্রচার করে, খ্রিস্টানদের মূল ধর্মগ্রন্থ বাইবেলে তার কোনো ভিত্তি নেই।
একাধিক পোপের মধ্যে দ্বন্দ্ব (Western Schism), রোমের ক্যাথলিক মণ্ডলী ব্যবস্থার দুর্নীতি, জাতীয়তাবাদ ও মানবতাবাদের উত্থান এবং রেনেসাঁস পর্বে লব্ধ নতুন নতুন জ্ঞান, ইত্যাদি এই সংস্কার-আন্দোলনের চালিকাশক্তি হলেও মূল কারণ ছিল খ্রিস্টীয় ধর্মতাত্ত্বিক।
প্রথমে জার্মানিতে শুরু হলেও গুটেনবের্গের ছাপাখানার বদৌলতে সারা ইউরোপে এই আন্দোলন ছড়িয়ে পড়ে। এদের মধ্যে লুথারবাদী এবং কালভাঁবাদীরা ছিল সবচেয়ে বড় দুইটি দল। লুথারীয় মণ্ডলীগুলি মূলত জার্মানি, বাল্টিক অঞ্চল ও স্ক্যান্ডিনেভিয়া অঞ্চলে প্রতিষ্ঠিত হয়। অন্যদিকে কালভাঁবাদী মণ্ডলীগুলি সুইজারল্যান্ড, হাঙ্গেরি, ফ্রান্স, নেদারল্যান্ডস ও স্কটল্যান্ডে প্রতিষ্ঠালাভ করে। ১৫৪৭ সালে আন্দোলনটি ইংল্যান্ডের মণ্ডলীকেও গভীরভাবে প্রভাবিত করে।
ক্যাথলিক মণ্ডলী এই আন্দোলনের প্রত্যুত্তরে খ্রিস্টধর্মের প্রতি-সংস্কার-আন্দোলন শুরু করে। জেসুইট সম্প্রদায় প্রতিবাদী মতাবলম্বীদের বিরুদ্ধে লড়াইয়ে অনেক কাজ করে।
আন্দোলনের শেষে আয়ারল্যান্ড বাদে গোটা উত্তর ইউরোপ প্রতিবাদী মতবাদের অধীনে চলে আসে। দক্ষিণ ইউরোপ ক্যাথলিক থেকে যায়। মধ্য ইউরোপে প্রচন্ড যুদ্ধ হয় এবং ত্রিশ বছরের যুদ্ধ শেষে অঞ্চলটি বিধ্বস্ত হয়ে পড়ে।
মালদা জিলা স্কুল
থাম্ব|মালদা জিলা স্কুল মালদা জিলা স্কুল মালদা জেলার ইংলিশবাজার শহরে অবস্থিত। এই বিদ্যালয় ১৮৫৮ সালে প্রতিষ্ঠিত হয়। এই বিদ্যালয় রাজ মহল রোড ও কৃষ্ণজীবন সান্যাল রোডের মাঝে অবস্থিত। এই বিদ্যালয় মালদা শহরের ইতিহাসের সাথে ওতপ্রোতভাবে জড়িয়ে আছে। বিভিন্ন সময়ে মালদা তথা বাংলার বিভিন্ন মনীষি এই বিদ্যালয়ে পাঠলাভ করেছেন।
ইতিহাস
১৮৫৭ সালের সিপাহি বিদ্রোহের পর হান্টার কমিশনের সুপারিশ অনুযায়ী এই বিদ্যালয় প্রতিষ্ঠা করা হয়। এই বিদ্যালয় পরে পুরাতন বিদ্যালয় ভবন থেকে সরিয়ে নেওয়া হয়। পুরাতন বিদ্যালয় ভবনে এখন মালদার S.P. Bungalow অবস্থিত। এই বিদ্যালয় পরে এক নীলকুঠিতে চালু করা হয়। তারও পরে নীলকুঠিগুলিতে আবাসিক বিভাগ রেখে বাকি বিদ্যালয়কে পার্শ্ববর্তী এক কার্যদফতরে সরিয়ে নেওয়া হয়। এই বিদ্যালয়ে পরে আরো ভবন যোগ করা হয়।
নবীন বসু হত্যা
মালদা জিলা স্কুলের প্রধান শিক্ষক নবীন বসু বিপ্লবীদের হাতে নিহত মালদার প্রথম ব্যক্তি।
গঠন
এখন বিদ্যালয়টিতে নিম্নোক্ত ভবন আছে।
আবাসিক ব্যবস্থা
আগে হিন্দু ও মুসলিম ছাত্রদের জন্য ভিন্ন আবাসিক থাকলেও এখন একটাই হস্টেল আছে যার নাম মালদা জিলা স্কুল হস্টেল।
পোশাক
এই স্কুলের পোশাক সাদা জামা ও খাকি প্যান্ট । এছহাড়া সাদা কেটস ,সাদা মোজা ও অশোক স্তম্ভ সংবলিত ব্যাজ পড়া বাধ্যতা মুলক। শীতকালে নেভি ব্লু সোয়েটার পড়ার অনুমতি আছে।
ক্রিস্টোফার নোলান
ক্রিস্টোফার নোলান (জন্ম: ৩০শে জুলাই, ১৯৭০) অস্কার মনোনয়নপ্রাপ্ত ইংরেজ-মার্কিন চলচ্চিত্র পরিচালক, প্রযোজক এবং চিত্রনাট্যকার। তার বাবা ইংরেজ এবং মা মার্কিন। সে হিসেবে তিনি যুক্তরাষ্ট্র এবং যুক্তরাজ্য উভয় দেশেরই নাগরিক। তার স্ত্রী এমা থমাস তার অনেকগুলো চলচ্চিত্র প্রযোজনা করেছেন।
কর্মজীবন
ইউনিভার্সিটি কলেজ লন্ডন থেকে ইংরেজি সাহিত্যে অধ্যাপনা শেষ করে নোলান একই কলেজকে বেছে নেন তার ফিল্ম তৈরীর সুযোগসুবিধার জন্য। ১৯৯৩ সালে তিনি ছবি তৈরীর উপর স্নাতক ডিগ্রি অর্জন করেন।
ক্রিস্টোফার নোলান ১৯৯৮ সালে তৈরী করেন তার প্রথম ফিচার ফিল্ম ‘ফলোয়িং’। ছবিটির বাজেট ছিল মাত্র ৩ হাজার পাউন্ড। ছবিটির স্ক্রিপ্ট নোলানের নিজের লেখা ছিল যার ফটোগ্রাফি আর এডিটও তিনি নিজেই করেছিলেন। ১৯৯৮ সালে সান ফ্রান্সিসকো ফিল্ম ফেস্টিভেলে ছবিটি প্রদর্শিত হবার পর তা সকলের দৃষ্টি আকর্ষণ করতে থাকে। ২০০০ সনে “মেমেনটো” দিয়ে বিশ্বময় পরিচিতি অর্জন করেন নোলান।
প্রকাশ কর্মকার
প্রকাশ কর্মকার (১৯৩৩ - ২০১৪) কলকাতা তথা পশ্চিমবঙ্গ-এর একজন বিশিষ্ট ভারতীয় শিল্পী ছিলেন। তাঁর কাজ ন্যাশনাল গ্যালারি অফ মডার্ন আর্ট, নিউ দিল্লি সহ ভারতজুড়ে বেশ কয়েকটি জাদুঘর এবং গ্যালারির স্থায়ী সংগ্রহে রয়েছে এবং তিনি অসংখ্য পুরস্কারের প্রাপক। কর্মকার তাঁর 'ল্যান্ডস্কেপ' এবং 'ন্যুড' ভিত্তিক শিল্পের জন্য সবচেয়ে বেশি পরিচিত, যেগুলি সাধারণত সাহসী লাইন এবং জটিল টেক্সচার সহ প্রাণবন্ত রঙে আঁকা হয়। তাঁর চিত্রকর্মগুলি ধর্মের রেফারেন্স ছাড়াই প্রকৃতি (সুশৃঙ্খল এবং বিশৃঙ্খল উভয়), জীবন (গ্রামীণ এবং শহুরে উভয়), এবং ফর্ম (নরম থেকে তীক্ষ্ণ) সম্পর্কে তাঁর উপলব্ধি এবং ব্যাখ্যা প্রতিফলিত করে। সোসাইটি অফ কনটেম্পোরারি আর্টিস্ট, কলকাতা, ১৯৬১ এবং কলকাতা পেইন্টার্স গ্রুপের প্রতিষ্ঠাতা সদস্য, তিনি ১৯৫৭ থেকে ১৯৯৯ সালের মধ্যে দশটিরও বেশি মর্যাদাপূর্ণ পুরস্কার পেয়েছেন, যার মধ্যে ১৯৬৮ সালে ললিত কলা একাডেমি জাতীয় পুরস্কার এবং ১৯৯৯ সালে অবনীন্দ্র পুরস্কার রয়েছে। ২০১৪ সালের ২৪ ফেব্রুয়ারিতে এই খ্যাতনামা শিল্পী প্রয়াত হন।
১৯৬২ সালের বাংলা চলচ্চিত্রের তালিকা
এটি ১৯৬২ সালের কলকাতা ভিত্তিক শিল্প দ্বারা নির্মিত বাংলা ছায়াছবির তালিকা।
১৯৬২ তে মুক্তিপ্রাপ্ত
১৯৬২ সালে প্রকাশিত বাংলা চলচ্চিত্রের একটি তালিকা।
লেস্টার বি পিয়ারসন
লেস্টার বোলস "মাইক" পিয়ারসন (২৩ এপ্রিল ১৮৯৭ – ২৭ ডিসেম্বর ১৯৭২) কানাডিয়ান কানাডিয়ান পণ্ডিত, রাষ্ট্রনায়ক, সৈনিক, প্রধানমন্ত্রীর এবং কূটনীতিক ছিলেন যিনি নোবেল শান্তি পুরস্কার জিতেছিলেন জাতিসংঘের জরুরি অবস্থা সংগঠিত করার জন্য সুয়েজ ক্যানাল ক্রাইসিস। ২২ এপ্রিল ১৯৬৩ থেকে ২০ এপ্রিল ১৯৬৮ সাল পর্যন্ত তিনি কানাডার ১৪ ম প্রধানমন্ত্রী কানাডায় প্রধানমন্ত্রীর তালিকা লিবারেল পার্টি অব কানাডা লিবারেল ১৯৬৩ এবং ১৯৬৫ নির্বাচনের পর কানাডায় সংখ্যালঘু সরকার সংখ্যালঘু সরকারগুলি।
হাই নিউজ
হাই নিউজ ভারতের উত্তরবঙ্গ কেন্দ্রিক বাংলা টেলিভিশন চ্যানেল। ২০১০ সালে উত্তরবঙ্গ কেন্দ্রিক হাই মিডিয়া ইনফোটেইনমেন্ট ইন্ডিয়া লিমিটেড নামক কোম্পানী কর্তৃক চ্যানেলের সম্প্রচার শুরু হয়। এই প্রতিষ্ঠান উত্তরের সারাদিন নামক সংবাদপত্রও পরিচালনা করে।
লেস্টার বি পিয়ারসন
প্রধানমন্ত্রী হিসাবে পিয়ারসনের সময়ে, তার লিবারেল সংখ্যালঘু সরকারগুলি সার্বজনীন স্বাস্থ্যসেবা, কানাডায় ছাত্র ঋণ ছাত্র ঋণ, কানাডা পেনশন পরিকল্পনা, কানাডা অফ অর্ডার এবং ম্যাপেল লিফ ফ্ল্যাগ। তার লিবারেল সরকার কানাডার সশস্ত্র বাহিনীকেও একীভূত করেছে। পিয়ারসন দ্বিভাষিকভিত্তিক এবং বিচিত্র সংস্কৃতির উপর রয়েল কমিশন আহ্বান করেন, এবং তিনি ভিয়েতনাম যুদ্ধের বাইরে কানাডা রাখেন। ১৯৬৭ সালে, তার সরকার বিল সি -১৬৮ পাস করে, যা বাস্তবতায় (কানাডায় মৃত্যুদণ্ড) বিলুপ্ত করে কয়েকটি পুঁজিগত অপরাধের জন্য এটি সীমাবদ্ধ করে যার জন্য এটি কখনো ব্যবহার করা হয়নি এবং যা নিজেদের ১৯৭৬ সালে বিলুপ্ত হয়ে যায়। এই সাফল্যের সাথে, ইউনাইটেড নেশনস এবং আন্তর্জাতিক কূটনীতিতে তার ভূমিকম্পের সাথে সাথে পিয়ারসনকে সাধারণত ২০ শতকের সবচেয়ে প্রভাবশালী কানাডিয়ানদের মধ্যে বিবেচনা করা হয় এন্ড ২ রাঙ্কেড এমং টি গ্রেটেস্ট কানাডিয়ান প্রাইম মিনিস্টার.
মিস ইউনিভার্স ২০০৯
মিস ইউনিভার্স ২০০৯, ৫৮তম মিস ইউনিভার্স প্রতিযোগিতা, ২৩ আগস্ট, ২০০৯ এ বাহামাসের নাসাউ এর আটলান্টিস প্যারাডাইস আইল্যান্ডের ইম্পেরিয়াল বলরুমে অনুষ্ঠিত হয়েছিল। অনুষ্ঠান শেষে ভেনেজুয়েলার স্টেফানিয়া ফার্নান্দেজকে ভেনেজুয়েলার ডায়ানা মেন্ডোজা মুকুট পরান, যা মিস ইউনিভার্সের ইতিহাসে প্রথমবার একটি দেশ পর পর দুইবার খেতাব জিতলো।
৩২৪
৩২৪ গ্রেগরীয় বর্ষপঞ্জির একটি অধিবর্ষ।
যমুনা সেন
জীবনী
যমুনা বসুর জন্ম ১৯১২ খ্রিস্টাব্দে তাঁর পিতার কর্মক্ষেত্র শান্তিনিকেতনে। তিনি শিল্পাচার্য নন্দলাল বসুর ও সুধীরা দেবীর চার সন্তানের (দুই পুত্র ও দুই কন্যা) কনিষ্ঠা কন্যা ছিলেন। গৌরী ভঞ্জ ছিলেন তার বড় দিদি। ছাত্রজীবন শান্তিনিকেতনে শুরু হলেও গৌরীর মত তারও প্রথাগত শিক্ষায় তার তেমন আগ্রহ না থাকায় স্কুল ফাইনাল পরীক্ষা দেন নি। লেখাপড়ার চেয়ে বেশী ঝোঁক ছিল নাচ আর ছবি আঁকার দিকে। আর এসব ছাড়িয়ে তার পিতারও জোর করে লেখাপড়ার দিকে নিয়ে যাওয়ার ইচ্ছা ছিল না। ১৯৩০ খ্রিস্টাব্দের গোড়ার দিকে ছাত্রী হিসাবে কলাভবনে যোগ দেন। ছবি আঁকার পাশাপাশি তার বিশেষ আগ্রহের ক্ষেত্রগুলি ছিল ফ্রেস্কো আর লিনোকাট প্রিন্টমেকিং। তারও আঁকা ছবি প্রকাশ পায় প্রবাসী, জয়শ্রী আর বঙ্গলক্ষ্মী পত্রিকায়। সেসময় কলাভবনে আঁকা ছবি যেত কলকাতার বিভিন্ন প্রদর্শনীতে। কলকাতার গভর্নমেন্ট আর্ট স্কুলের ছাত্রীদের আঁকার প্রতিযোগিতায় তিনি প্রথম পুরস্কার নেন লেডী  অবলা বসুর হাত থেকে। কেবল তার পিতাই নয়,  অবনীন্দ্রনাথ ঠাকুর স্বয়ং ছিলেন যমুনার শিল্পচর্চার অন্যতম পথপ্রদর্শক। তার শিল্পকর্মের বেশির ভাগ জুড়ে ছিল বাংলার প্রকৃতি। এছাড়া মানবমূর্তির কাজগুলিও ছিল বিশেষভাবে উল্লেখযোগ্য।
তবে শুধু শিল্পী হিসেবে গুরুত্বপূর্ণ অবদানই নয়, একজন সংগঠক হিসাবেও তিনি ছিলেন এক উল্লেখযোগ্য ব্যক্তিত্ব। পিতার অবসর পর পিতার এক ছাত্র ননীগোপাল ঘোষের সহায়তায় শান্তিনিকেতনে ১৯৫১ খ্রিস্টাব্দে গৃহিণীদের জন্য বাটিক, সূচিকর্ম এবং বয়নের মতো কারুশিল্প শেখানোর উদ্দেশ্যে দু'বছরের সার্টিফিকেট কোর্স চালু করেন যমুনা। পরবর্তীকালে মহিলারা এই কাজে এতটাই দক্ষ হয়ে উঠেছিলেন যে তারা এই কাজের পসরা নিয়ে প্রথম ১৯৫৮ খ্রিস্টাব্দের পৌষ মেলায় হাজির হন। পরবর্তীতে সেইসব হস্তশিল্প বিক্রিও হতে থাকে পৌষ মেলায়। গৃহিণীদের সুপ্ত প্রতিভাকে আলোয় আনার ক্ষেত্রে তাঁর এই উদ্যোগ ছিল প্রশংসনীয়। শুধু শিল্পের দিকে নয়, বিপণন এবং প্রচারের বিষয়গুলিও শেখানোয় জন্য ছিল উদ্যোগটি।
১৯৪৯-৫০ খ্রিস্টাব্দে ভারতের প্রথম প্রধানমন্ত্রী জওহরলাল নেহেরু ভারতের সংবিধানের মূল পান্ডুলিপি নকশার দায়িত্ব তার পিতাকে দিলে, তিনি ও তার বড়দিদি গৌরী (বিবাহের পর গৌরী ভঞ্জ) সহ আরো তিন জন মহিলা চিত্রশিল্পী অলঙ্করণে নিজের নিজের অবদান রাখেন।
জীবনাবসান
২০০১ খ্রিস্টাব্দের ১০ ফেব্রুয়ারি তিনি শান্তিনিকেতনে ৮৮ বৎসর বয়সে প্রয়াত হন।
৩২৫
৩২৫ গ্রেগরীয় বর্ষপঞ্জির একটি সাধারণ বছর।
বিশ্ব কবিতা দিবস
১৯৯৯ সালে ইউনেস্কো ২১ মার্চ তারিখটিকে বিশ্ব কবিতা দিবস হিসেবে ঘোষণা করে। এই দিবস পালনের উদ্দেশ্য হল বিশ্বব্যাপী কবিতা পাঠ, রচনা, প্রকাশনা ও শিক্ষাকে উৎসাহিত করা। ইউনেস্কোর অধিবেশনে এই দিবস ঘোষণা করার সময় বলা হয়েছিল, "এই দিবস বিভিন্ন জাতীয়, আঞ্চলিক ও আন্তর্জাতিক কবিতা আন্দোলনগুলিকে নতুন করে স্বীকৃতি ও গতি দান করবে।" পূর্বে অক্টোবর মাসে বিশ্ব কবিতা দিবস পালন করা হত। প্রথম দিকে কখনও কখনও ৫ অক্টোবর এই উৎসব পালিত হলেও বিংশ শতাব্দীর শেষভাগে রোমান মহাকাব্য রচয়িতা ও সম্রাট অগস্টাসের রাজকবি ভার্জিলের জন্মদিন স্মরণে ১৫ অক্টোবর এই দিবস পালনের প্রথা শুরু হয়। অনেক দেশে আজও অক্টোবর মাসের কোনো দিন জাতীয় বা আন্তর্জাতিক কবিতা দিবস পালন করা হয়। এই দিবসের বিকল্প হিসেবে অক্টোবর অথবা নভেম্বর মাসের কোনো দিন কবিতা দিবস পালনেরও প্রথা বিদ্যমান।
শাপলা
শাপলা (বৈজ্ঞানিক নাম: Nymphaeaceae) সপুষ্পক উদ্ভিদ পরিবারের এক প্রকার জলজ উদ্ভিদ। এ পরিবারভূক্ত সকল উদ্ভিদই শাপলা নামে পরিচিত। সাদা শাপলা ফুল বাংলাদেশের জাতীয় ফুল। এই ফুল সাধারণত ভারত উপমহাদেশে দেখা যায়। হাওড়-বিল ও দিঘিতে এটি বেশি ফোটে। বাংলাদেশের দক্ষিণ-পশ্চিমের কিছু জেলায় একে নাইল বা নাল বলা হয়।
শাপলা ফুল
এই উদ্ভিদ প্রাচীনকাল থেকে বিভিন্ন এলাকায় ছড়িয়ে পড়েছে। থাইল্যান্ড ও মায়ানমারে এই ফুল পুকুর ও বাগান সাজাতে খুব জনপ্রিয়। সাদা শাপলা বাংলাদেশ, ভারত, শ্রীলঙ্কা, পাকিস্তান, ইয়েমেন, তাইওয়ান, ফিলিপাইন, কম্বোডিয়া, লাওস, থাইল্যান্ড, ভিয়েতনাম, ইন্দোনেশিয়া, মিয়ানমার প্রভৃতি দেশের পুকুর ও হ্রদে দেখা যায়। এই ফুল পাপুয়া নিউগিনি এবং অস্ট্রেলিয়ার কিছু এলাকায়ও দেখা যায়। এই ফুল যেমন দেখা যায় চাষের জমিতে, তেমনই হয় বন্য এলাকায়। কাটা ধান ক্ষেতের জমে থাকা অল্প পানিতে এই ফুল ফুটে থাকতে দেখা যায়। বিশ্বে এই উদ্ভিদের প্রায় ৩৫টি প্রজাতি পাওয়া গেছে।
নামকরণ
বাংলায় বলা হয় শাপলা। ইংরেজিতে শাপলাকে বলা হয় “Water Lily”, White Water Lily, White Lotus.অন্যান্য ভাষায়: থারো আংগৌবা (মনিপুরী), வெள்ளாம்பல் ভেলাম্বাল (তামিল), कुमुद কুমুদ (সংস্কৃত), শালুক (বাংলা), নিরাম্বল (মালয়ালম ভাষা), কান্নাইদিলি (কান্নাদা), নাল (অসমীয়া)। বাংলায় নীল শাপলা ফুলকে শালুক বা নীলকমল, লাল শাপলা ফুলকে রক্তকমল বলা হয়। চট্টগ্রাম এ এই ফুল কে অঁলাফুল বলা হয় ।
প্রতীক
শাপলা ফুল অনেক রঙের হলেও কেবল সাদা শাপলা বাংলাদেশের জাতীয় ফুলের মর্যাদা পেয়েছে। এছাড়াও বাংলাদেশের পয়সা, টাকা, দলিলপত্রে জাতীয় ফুল শাপলা বা এর জলছাপ আঁকা থাকে।
অনুশ্রী
অনুশ্রী নায়ার (জন্ম: ২৪ অক্টোবর ১৯৯০), অনুশ্রী হিসাবে পরিচিত, একজন ভারতীয় অভিনেত্রী যিনি মূলত মালয়ালম চলচ্চিত্রে কাজ করে থাকেন। ২০১২ সালে ডায়মন্ড নেকলেস চলচ্চিত্রের মাধ্যমে তিনি তার অভিনয়ের সূচনা করেছিলেন এবং নারী মুখ্য চরিত্রে বেশ কয়েকটি মালয়ালম ছবিতে অভিনয় করেছেন।
শাপলা
প্রতীক
এই ফুল শ্রীলংকারও জাতীয় ফুল। শ্রীলংকায় এই ফুল Nil Mānel নীল মাহানেল নামে পরিচিত। শ্রীলংকার ভাষায় নীল থেকে এই ফুলকে ইংরেজিতে অনেক সময় blue lotus বলা হয়। শ্রীলংকায় বিভিন্ন পুকুর ও প্রাকৃতিক হ্রদে এই ফুল ফোটে। এই জলজ উদ্ভিদের ফুলের বিবরণ বেশ কিছু প্রাচীন বই যেমন - সংস্কৃত, পালি ও শ্রীলংকান ভাষার সাহিত্যে প্রাচীনকাল থেকে "কুভালয়া", "ইন্ধিয়ারা", "নীলুপ্পালা", "নীলথপালা", "নীলুফুল" নামে পাওয়া গেছে যা শ্রেষ্ঠতা, শৃংখলা, পবিত্রতার প্রতীক। শ্রীলংকার বুদ্ধদের দৃঢ় বিশ্বাস গৌতম বুদ্ধের পায়ের ছাপে পাওয়া ১০৮ টি শুভ চিহ্নের মাঝে একটি ছিল এই শাপলা ফুল।
ইতিহাস ও পুরাণ
শাপলার পরিবার বা গোত্র হল Nymphaea। এটি একটি গ্রিক শব্দের অনুবাদ। গ্রীক দার্শনিক প্লেটো ও এরিস্টটল এর এক শিষ্য থিউফ্রাস্টাস বলেছেন, এই উদ্ভিদ প্রায় ৩০০ খৃস্টপূর্ব পুরানো। তিনি আরো বলেছেন প্রাচীন গ্রীকে জল দেবীদের এই ফুল উৎসর্গ করে উপাসনা করার রীতি ছিল। প্রাচীন মিশরে, হাজার বছর ধরে Nymphaea caerulea (এখন যা Nymphaea nouchali/ caerulea এ হারিয়ে গেছে), নীল শাপলা ফুল, সাদা শাপলা ফুলের প্রতি অনুরাগী ছিল। মানুষ এই ফুল খেত, আঁকত এবং শ্রদ্ধা করত। কথিত আছে ভারতে হিন্দুদের সর্প দেবী মনসা পূজায় শাপলা ফুল দেয়া হয়।
অনুশ্রী
কর্মজীবন
অনুশ্রী পরিচালক লাল জোসেকে মুগ্ধ করেছিলেন, যখন তিনি সূর্য টিভি'র আপাতবাস্তব টেলিভিশন অনুষ্ঠান ভিভেল এক্টিভ ফেয়ার বিগ ব্রেক-এ অংশগ্রহণকারীদের অভিনয় বিচার করছিলেন। লাল জোসের ২০১২ চলচ্চিত্র ডায়মন্ড নেকলেস-এ কালামণ্ডালাম রাজশ্রীর চরিত্রে ভূমিকা রেখে তিনি অভিনয়ে আত্মপ্রকাশ করেছিলেন। তারপরে তিনি লেফট রাইট লেফট (২০১৩), পুলিপুলিকালুম আতিকিনকুটিয়াম (২০১৩) এবং অ্যাংরি বেবিস ইন লাভ (২০১৪)-এ অভিনয় করেছিলেন। তিনি ইতিহাসা (২০১৪) এবং মাই লাইফ পার্টনার (২০১৪) ছবিতে মুখ্য ভূমিকা পালন করেছিলেন। তিনি চন্দ্রেত্তন এভিদেয়া (২০১৫)-এ সুশামা চরিত্রে অভিনয়ের জন্য সেরা অভিনেত্রীর ফিল্মফেয়ার পুরস্কারের জন্য মনোনীত হয়েছিলেন। ২০১৬ সালে তিনি দিলীশ পোথান এর মহেশিন্তে প্রতীকরাম এবং প্রিয়দর্শন এর ওপ্পাম-এ পুলিশ এসিপি গঙ্গা'র ভূমিকা পালন করেছিলেন। এছাড়াও তিনি তারকাবহুল চলচ্চিত্র, যেমন কোচবভা পাওলো আইয়াপ্পা কোয়েলহো (২০১৬), অরু সিনেমাকরণ (২০১৭), আধি (২০১৮), এবং পঞ্চবর্ণাথথা (২০১৮)-এও অভিনয় করেছিলেন।
অনুশ্রীকে প্রথমে মোহনলালের বিপরীতে পুলিমুরুগান (২০১৬)-তে নারী মুখ্য চরিত্রে অভিনয় করানোর কথা হয়েছিল। তবে দূর্বল স্বাস্থ্যের কারণে তিনি ছবিটিতে উপস্থিত হতে পারেননি। তারপরে তিনি মোহনলাল সঙ্গে প্রিয়দর্শন এর ওপ্পাম (২০১৬)-এ অভিনয় করেছিলেন। পরবর্তী তাকে মম্মুট্টীর বিপরীতে ২০১৯ সালের চলচ্চিত্রে মধুরা রাজা-এ দেখা গিয়েছিল।